钦定古今图书集成/历象汇编/乾象典/第015卷 > 春秋繁露 > 阴阳终始
## 钦定古今图书集成/历象汇编/乾象典/第015卷 > 春秋繁露 > 阴阳终始

“天之道终而复始。故北方者天之所终始也，阴阳之
所合别也。冬至之后，阴俛而西入，阳仰而东出。出入
之处，常相反也。多少调和之适，常相顺也。有多而无
溢，有少而无绝。春夏阳多而阴少，秋冬阳少而阴多。
多少无常，未尝不分而相散也。”以出入相损益，以多
少相溉济也。多胜少者，借入入者，损益而出者。〈缺六字〉

“动而再倍”：常乘反衡再登之势。〈缺五字。〉

之相报，故其气相侠，而以变化相〈缺六字。〉

阴阳之气俱相并也。《中春》以〈缺七字〉此见。

之天之所起其气，积天之所废其气。〈缺一字〉“故至春少
阳东出就木，与之俱生；至夏太阳南出就火，与之俱
煖。此非各就其类而与之相起，与少阳就木，太阳就
火，火不相称，各就其正，此非正其伦与？”至于秋时，少
阴兴，而不得以秋从金，从金而伤火，功虽不得以从
金，亦以秋出于东方，俛其处而适其事，以成岁功。此
非权与阴之行，固常居虚而不得居实，至于冬而止。
空虚太阳乃得北就其类而与水起寒。是故天之道
有伦有经。有权。